**Capitolul 4**

**ASIGURAREA MATERIALĂ A DESFĂŞURĂRII**

**ALEGERILOR ŞI FINANŢAREA CAMPANIILOR ELECTORALE**

|  |  |  |
| --- | --- | --- |
| **Redacția articolului din Codul electoral**  **(în vigoare)** | **Redacția articolului**  **din Codul electoral**  **(după modificările\* propuse)**  ***\*textul modificat evidențiat prin Bold*** | **Mențiuni suplimentare**  **(după caz)** |
| *Titlul:* ASIGURAREA MATERIALĂ A DESFĂȘURĂRII ALEGERILOR ȘI  FINANȚAREA CAMPANIILOR ELECTORALE | *Titlul*: ASIGURAREA MATERIALĂ A DESFĂȘURĂRII ALEGERILOR.RESPONSABILITĂȚI PRIVIND GESTIONAREA MIJLOACELOR FINANCIARE ALOCATE ALEGERILOR ȘI REFERENDUMURILOR ȘI RAPORTAREA ACESTORA |  |
| **Articolul 38.** Asigurarea mijloacelor necesare pentru desfăşurarea alegerilor  (1) Cheltuielile legate de pregătirea şi desfăşurarea alegerilor se suportă de la bugetul de stat.  (2) Cheltuielile pentru pregătirea şi desfăşurarea alegerilor sînt parte integrantă a bugetului Comisiei Electorale Centrale.  (3) După încheierea alegerilor, Comisia Electorală Centrală prezintă Parlamentului, într-un termen cît mai scurt posibil, un raport asupra gestionării mijloacelor financiare alocate împreună cu avizul Curţii de Conturi.  (4) abrogat   (5) Modul de distribuire şi de folosire a mijloacelor financiare, precum şi modul de publicare a raportului privind gestionarea sumei alocate se stabilesc de către Comisia Electorală Centrală în condiţiile prezentului cod.  (6) Autorităţile administraţiei publice locale, întreprinderile, instituţiile şi organizaţiile pun la dispoziţia consiliilor şi birourilor electorale localurile şi echipamentul necesar pentru organizarea, desfăşurarea şi totalizarea rezultatelor alegerilor.  (7) Membrii organelor electorale şi membrii aparatelor de lucru ale acestor organe beneficiază de o zi liberă – ziua de luni imediat următoare zilei alegerilor. | **Articolul 38.** Asigurarea mijloacelor necesare pentru desfăşurarea alegerilor  (1) Cheltuielile legate de pregătirea şi desfăşurarea alegerilor și **referendumurilor** se suportă de la bugetul de stat.  (2) Cheltuielile pentru pregătirea și desfășurarea alegerilor și **referendumurilor** sunt parte integrantă a bugetului Comisiei Electorale Centrale.  **(3) Comisia Electorală Centrală estimează cheltuielile pentru pregătirea şi desfăşurarea alegerilor și referendumurilor, aprobă prin hotărâre devizul estimativ de cheltuieli. Devizul cuprinde separat cheltuielile pentru activitatea Comisiei Electorale Centrale, pentru activitatea Centrului de instruire continuă în domeniul electoral, precum și pentru activitatea consiliilor electorale de circumscripție, inclusiv cheltuielile prevăzute în condițiile alin. (4) și (5), în funcție de tipul scrutinului organizat.**  **(4) Centrul de instruire continuă în domeniul electoral estimează cheltuielile aferente activității de instruire în perioada electorală și le prezintă comisiei pentru aprobare în condițiile alin. (3).**  **(5) Finanţarea consiliilor electorale de circumscripţie se efectuează din contul bugetului de stat în limita stabilită de Comisia Electorală Centrală. Modul de distribuire şi de folosire a mijloacelor financiare alocate se stabileşte de Comisia Electorală Centrală în baza devizului de cheltuieli aprobat pentru fiecare consiliu electoral.**  **(6) Hotărârea privind aprobarea devizului estimativ de cheltuieli se remite, într-un termen cât mai scurt de la adoptare, autorităților de resort în vederea asigurării mijloacelor financiare necesare organizării și desfășurării alegerilor.**  **(7) Mijloacele financiare nevalorificate pentru organizarea și desfășurarea alegerilor se restituie la bugetul de stat.** |  |
| ***Articolul 381 nu există în Codul electoral*** | **Articolul 381. Responsabilități privind gestionarea mijloacelor financiare alocate pentru alegeri și referendumuri**   1. **Organele electorale sunt responsabile de utilizarea eficientă a mijloacelor financiare alocate pentru alegeri și referendumuri conform destinației și în limitele bugetare aprobate, fiind responsabile de asigurarea disciplinei bugetar-financiare potrivit cadrului normativ privind ținerea evidenței contabile și raportarea financiară.** 2. **Particularitățile evidenței contabile a cheltuielilor pentru organizarea și desfășurarea alegerilor și referendumurilor, inclusiv responsabilitățile președinților consiliilor electorale de circumscripție privind ţinerea evidenţei contabile și raportarea financiară asupra gestionării mijloacelor financiare alocate, sunt prevăzute într-o instrucțiune aprobată de Comisia Electorală Centrală.** 3. **Preşedintele Comisiei Electorale Centrale organizează şi implementează sistemul de management financiar şi control intern şi poartă răspundere managerială pentru administrarea mijloacelor financiare alocate pentru alegeri și referendumuri.** 4. **Directorul Centrului de instruire continuă în domeniul electoral dispune de mijloacele financiare alocate pentru activitățile de instruire și informare în perioada electorală, fiind responsabil de gestionarea eficientă a acestora.** 5. **Președintele consiliului electoral de circumscripție este ordonatorul resurselor financiare alocate consiliului respectiv, fiind responsabil de gestionarea eficientă a mijloacelor financiare alocate pentru alegeri.** 6. **Încălcarea disciplinei și responsabilităților bugetar-financiare privind gestionarea mijloacelor financiare alocate alegerilor atrage după sine răspunderea juridică în conformitate cu legislația.** |  |
| ***Articolul 382 nu există în Codul electoral*** | **Articolul 382. Modul de raportare a cheltuielilor aferente desfășurării alegerilor și referendumurilor**  **(1) După încheierea perioadei electorale, dar nu mai târziu de 45 de zile de la confirmarea rezultatelor alegerilor, consiliile electorale de circumscripție prezintă Comisiei Electorale Centrale raportul financiar asupra gestionării mijloacelor financiare alocate. Raportul financiar se semnează de către președintele consiliului electoral de circumscripție de nivelul al doilea, sau după caz de nivelul întâi, și de contabilul-șef al consiliului electoral respectiv.**  **(2) Comisia Electorală Centrală prezintă Parlamentului un raport asupra gestionării mijloacelor financiare alocate pentru alegeri.**  **(3) În condițiile alin. (2), raportul asupra gestionării mijloacelor financiare alocate pentru alegeri se prezintă Parlamentului nu mai târziu de 30 de zile de la aprobarea de către Curtea de Conturi a raportului de audit.** |  |
| CAPITOLUL 41 FINANŢAREA ACTIVITĂŢII GUPURILOR DE INIŢIATIVĂ ȘI A CAMPANIILOR ELECTORALE | | |
| **Articolul 39.** Interzicerea subvenţionării din străinătate  (1) Se interzice finanţarea, precum şi susţinerea materială sub orice formă a grupurilor de iniţiativă, a campaniilor electorale ale candidaţilor la alegeri şi ale concurenţilor electorali de către alte state, de către întreprinderi, instituţii şi organizaţii străine, internaţionale şi mixte, precum şi de către persoanele fizice care nu sînt cetăţeni ai Republicii Moldova. Sumele astfel primite se confiscă prin hotărîre a instanţei de judecată şi se fac venit la bugetul de stat conform prevederilor legislaţiei penale şi contravenţionale.  (2) Prevederile alin.(1) nu pot fi interpretate şi aplicate în sensul limitării finanţărilor alocate deschis şi transparent, cu scopul sprijinirii eforturilor de promovare a valorilor democratice, a standardelor internaţionale pentru alegeri libere, democratice şi corecte. | **Articolul 39.** **Principiile de finanţare a activităţii grupurilor de iniţiativă, a concurenților electorali şi a participanţilor la referendum**  **Finanţarea, precum şi susţinerea materială sub orice formă a activităţii grupurilor de iniţiativă, a campaniilor electorale ale concurenţilor electorali şi participanţilor la referendum se realizează cu respectarea următoarelor principii:**   1. **Legalităţii, prin respectarea prevederilor prezentului cod și ale cadrului legal conex;** 2. **Egalităţii de şanse, inclusiv sub aspectul dimensiunii de gen și al respectării egalității pentru persoanele cu nevoi speciale, după caz;** 3. **Transparenţei veniturilor şi cheltuielilor, prin prezentarea și publicarea rapoartelor privind finanțarea campaniilor electorale și grupurilor de inițiativă în mod corect și obiectiv de către concurenții electorali, grupurile de inițiativă, candidații independenți și participanții la referendum;** 4. **Independenței grupurilor de inițiativă, candidaților independenți, concurenților electorali și participanților la referendum față de donatori;** 5. **Integrității campaniei electorale prin desfășurarea unei campanii electorale corecte.** | Reglementarea finanțării partidelor politice (inclusiv supravegherea și controlul de către CEC) urmează a fi efectuată integral și detaliat în Legea privind partidele politice. În cazul în care modificările la Codul electoral nu vor fi promovate simultan cu cele la Legea privind partidele politice, atunci se va păstra referirea la finanțarea partidelor politice în acest capitol |
| **Articolul 40.** Susţinerea materială de către stat a campaniilor electorale  (1) Statul acordă concurenţilor electorali credite fără dobîndă.  (2) Primirea creditelor de la bugetul de stat se face numai prin intermediul unui mandatar financiar, desemnat în acest scop de concurentul electoral. Mandatarul poate fi persoană fizică sau persoană juridică înregistrată la Ministerul Finanţelor, care răspunde solidar cu concurentul electoral ce l-a desemnat. Cererea de acordare a creditului se depune la Ministerul Finanţelor.  (3) Creditele primite de la stat se sting, complet sau parţial, de către stat, în funcţie de numărul total de voturi valabil exprimate pentru concurentul electoral în circumscripţia electorală respectivă. Suma de bani, determinată prin împărţirea sumei creditului la numărul de alegători care au participat la votare, apoi prin înmulţirea rezultatului obţinut cu numărul de voturi valabil exprimate pentru concurentul electoral respectiv, urmează a fi stinsă de la bugetul de stat.  (4) Concurentul electoral care şi-a retras candidatura este obligat să restituie creditul alocat din bugetul de stat pentru desfăşurarea campaniei sale electorale în termen de 2 luni de la retragerea candidaturii.  (5) Concurenţii electorali care au obţinut mai puţin de trei la sută din voturile valabil exprimate pe întreaga ţară sau în circumscripţiile respective, inclusiv candidaţii independenţi care nu au fost aleşi, vor restitui creditele primite din bugetul de stat în termen de 2 luni de la data încheierii votării. Ceilalţi concurenţi electorali vor restitui creditele în termen de 4 luni.  (6) În cazul în care primarul ales şi validat refuză să exercite mandatul, el restituie cheltuielile legate de organizarea şi desfăşurarea alegerilor. | **Articolul 40.** **Susținerea materială de către stat a campaniilor electorale**  **(1) Susținerea materială de către stat a campaniilor electorale se realizează prin subvenții de la bugetul de stat acordate partidelor politice în corespundere cu Legea nr. 294/2007 privind partidele politice, timp gratuit de emisie, credite fără dobândă și alte forme prevăzute de legislația în vigoare.**  **(2) Credite fără dobândă nu se acordă partidelor și altor organizații social-politice care beneficiază de alocații din bugetul de stat.**  **(3) În cadrul oricărui tip de alegeri, cu excepția referendumurilor, Comisia Electorală Centrală stabilește prin hotărâre cuantumul creditului fără dobândă ce poate fi acordat concurenților electorali.**  **(4) În cazul alegerilor parlamentare și celor locale, cuantumul creditelor fără dobândă se stabilește pentru partide, alte organizații social-politice, blocuri electorale și separat pentru candidații independenți, indiferent de numărul candidaților înregistrați și/sau al funcțiilor eligibile pentru care candidează. În cazul alegerilor prezidențiale, cuantumul creditului fără dobândă se stabilește în mărime unică pentru toți concurenții electorali.**  **(5) Regulamentul privind modul de acordare a creditelor fără dobândă concurenţilor electorali în vederea desfăşurării campaniei electorale se aprobă de Ministerul Finanţelor.**  **(6) Primirea creditelor de la bugetul de stat se face numai prin intermediul unui mandatar financiar, desemnat în acest scop de concurentul electoral. Mandatarul poate fi persoană fizică sau persoană juridică înregistrată la Ministerul Finanţelor, care răspunde solidar cu concurentul electoral care l-a desemnat. Cererea de acordare a creditului se depune la Ministerul Finanţelor.**  **(7) Creditele primite de la stat se sting, complet sau parţial, de către stat, în funcţie de numărul total de voturi valabil exprimate pentru concurentul electoral în circumscripţia electorală respectivă. Suma de bani, determinată prin împărţirea sumei creditului la numărul de alegători care au participat la votare, apoi prin înmulţirea rezultatului obţinut cu numărul de voturi valabil exprimate pentru concurentul electoral respectiv, urmează a fi stinsă de la bugetul de stat.**  **(8) Concurentul electoral care şi-a retras candidatura este obligat să restituie creditul alocat din bugetul de stat pentru desfăşurarea campaniei sale electorale în termen de 2 luni de la retragerea candidaturii.**  **(9) Partidele, alte organizații social-politice, blocurile electorale și candidații independenți vor restitui creditele fără dobândă în cuantumul determinat conform alin. (7) în termen de 3 luni de la data alegerilor.**  **(10) Prevederile alineatelor (2)-(9) nu se aplică grupurilor de inițiativă și participanților le referendum.**  **(11) Partidele politice care au constituit grupuri de inițiativă și/sau au desemnat candidați în alegeri, beneficiare de subvenții de la bugetul de stat, au dreptul sa transfere în conturile bancare cu mențiunea „Fond electoral”/„Destinat grupului de inițiativă” echivalentul a 50% din sumele alocate din bugetul de stat, respectând plafonul general la nivel național al mijloacelor financiare ce pot fi transferate pentru fiecare tip de alegeri.** |  |
| ***Articolul 401 nu există în Codul electoral*** | **Articolul 401. Compensarea cheltuielilor aferente organizării și desfășurării alegerilor**   1. **În cazul în care depune cererea de demisie până la expirarea termenului de 12 luni de la data adoptării hotărârii de validare a mandatului, Președintele Republicii Moldova sau primarul ales compensează cheltuielile legate de organizarea și desfășurarea alegerilor.** 2. **Prevederile prezentului articol nu se aplică în cazul cererilor de demisie depuse pe motiv de boală și, respectiv, de imposibilitate a exercitării funcției de demnitate publică.** 3. **Cuantumul mijloacelor financiare ce urmează a fi compensate în condițiile prezentului articol se stabilește prin hotărâre a Comisiei Electorale Centrale.** 4. **Cheltuielile aferente organizării și desfășurării alegerilor urmează a fi compensate de candidatul ales la funcția de Președinte al Republicii Moldova sau de primar. În cazul în care candidații aleși au fost desemnați de partide, alte organizații social-politice sau blocuri electorale, cheltuielile vor fi compensate de către acestea. În cazul partidelor și altor organizații politice care primesc alocații din bugetul de stat, cuantumul cheltuielilor stabilite se vor reține din suma alocațiilor în temeiul hotărârii Comisiei Electorale Centrale.** |  |
| ***Articolul 402 nu există în Codul electoral*** | **Articolul 402.** **Plafonul general al mijloacelor financiare ce pot fi transferate în contul „Fond electoral”/„Destinat grupului de inițiativă”**  **(1) Plafonul general la nivel național al mijloacelor financiare ce pot fi transferate:**   1. **în contul „Fond electoral” al concurentului electoral/participantului la referendum constituie 0,05% din veniturile prevăzute în legea bugetului de stat pentru anul respectiv;** 2. **în contul „Destinat grupului de inițiativă” al grupului de inițiativă constituie 0,01% din veniturile prevăzute în legea bugetului de stat pentru anul respectiv.**   **(2) În cadrul oricărui tip de alegeri/referendum, plafonul general al mijloacelor ce pot fi virate în contul „Fond electoral”/„Destinat grupului de inițiativă” se stabilește prin hotărâre a Comisiei Electorale Centrale.**  **(3) La stabilirea plafonului general al mijloacelor ce pot fi virate în contul „Fond electoral”/„Destinat grupului de inițiativă”, Comisia Electorală Centrală determină coeficientul după formula: plafonul general al mijloacelor financiare pe țară calculat conform alin. (1) se împarte la numărul total de alegători din țară stabilit la data adoptării hotărârii prevăzute la alin. (2).**  **(4) Plafonul general al mijloacelor ce pot fi virate în contul „Fond electoral” al concurentului electoral/participantului la referendum se stabilește de către Comisia Electorală Centrală prin înmulțirea coeficientului stabilit conform alin. (3) la numărul total de alegători din ţară. Plafonul maxim pentru fiecare circumscripţie electorală se determină de către Comisia Electorală Centrală prin înmulţirea coeficientului stabilit la alin. (3) cu numărul de alegători din circumscripţia respectivă. Datele privind numărul de alegători sunt cele stabilite la data adoptării hotărârii comisiei în condițiile alin. (2).**  **(5) Plafonul general al mijloacelor financiare ce pot fi virate în contul „Destinat grupului de inițiativă” se stabilește de către Comisia Electorală Centrală prin înmulțirea coeficientului stabilit la alin. (3) la numărul maxim de semnături necesare a fi colectate de către grupul de inițiativă pentru susținerea unui candidat la o funcție electivă sau pentru inițierea unui referendum.** |  |
| **Articolul 41.** Condiţiile şi modul de susţinere financiară a campaniilor electorale  (1) Pentru finanţarea activităţii partidelor politice, a grupurilor de iniţiativă şi a campaniilor electorale pot fi utilizate doar resursele financiare provenite din activitatea de salariat, de întreprinzător, ştiinţifică sau din cea de creaţie, desfăşurată de către cetăţenii Republicii Moldova atît pe teritoriul Republicii Moldova, cît şi în afara acestuia.  (2) Finanţarea grupurilor de iniţiativă şi a campaniilor electorale ale concurenţilor electorali de către persoane fizice sau juridice se efectuează cu respectarea următoarelor condiţii:  a) concurentul electoral deschide la bancă un cont cu menţiunea "Fond electoral", transferînd în el mijloace financiare proprii, precum şi alte mijloace băneşti primite în condiţiile legii de la persoane fizice cetăţeni ai Republicii Moldova ori de la persoane juridice din ţară şi anunţă Comisia Electorală Centrală despre persoana responsabilă de finanţele sale (trezorierul). Candidaţii în alegeri nu pot fi desemnaţi trezorieri;  b) contul cu menţiunea "Fond electoral" poate fi deschis şi pînă la înregistrarea concurentului electoral, cu condiţia ca orice încasări şi cheltuieli de pe acest cont să se facă doar după înregistrarea concurentului electoral;  c) concurentul electoral care nu-şi deschide un cont la bancă cu menţiunea "Fond electoral" informează despre aceasta Comisia Electorală Centrală şi desfăşoară doar activităţi de campanie sau promovare electorală ce nu implică cheltuieli financiare;  d) plafonul general pe ţară al mijloacelor financiare ce pot fi transferate în contul "Fond electoral" al concurentului electoral constituie 0,05% din veniturile prevăzute în legea bugetului de stat pentru anul respectiv; plafonul maxim pentru fiecare circumscripţie electorală se determină de către Comisia Electorală Centrală prin înmulţirea coeficientului stabilit de către Comisie cu numărul de alegători din circumscripţia respectivă; coeficientul se calculează prin împărţirea plafonului general al mijloacelor financiare pe ţară la numărul total de alegători din ţară;  e) plafoanele donaţiilor în contul "Fond electoral" pentru o campanie electorală constituie 6 salarii medii lunare pe economie pe anul respectiv din partea persoanelor fizice şi, respectiv, 12 salarii medii lunare pe economie pe anul respectiv din partea persoanelor juridice; în cazul cetăţenilor Republicii Moldova cu venituri obţinute în afara ţării, acest plafon nu poate depăşi 3 salarii medii lunare pe economie pe anul respectiv; în cazul cetăţenilor Republicii Moldova cu statut de persoane cu funcţii de demnitate publică, de funcţionari publici, inclusiv cu statut special, sau de angajaţi în organizaţii publice în sensul Legii nr.133/2016 privind declararea averii şi a intereselor personale, acest plafon nu poate depăşi 10% din venitul anual al acestora, totodată, nu poate depăşi 6 salarii medii lunare pe economie pe anul respectiv. O persoană fizică poate face donaţii în numerar în valoare de pînă la 3 salarii medii pe economie pe anul respectiv, iar donaţiile care depăşesc această limită se vor face exclusiv prin operaţiuni bancare;  f) persoanele juridice pot vira mijloace băneşti pe contul "Fond electoral" numai prin transfer, împreună cu o notă informativă despre inexistenţa cotei de stat, străine sau mixte în capitalul social şi cu o declaraţie pe propria răspundere privind lipsa restricţiilor prevăzute la lit.d);  g) persoana juridică care transferă mijloace băneşti pe contul "Fond electoral" îi va informa pe acţionarii sau pe membrii săi despre operaţiunile astfel efectuate;  h) donaţiile oferite în numerar de către persoanele fizice se însoţesc de un formular completat care se anexează la documentele contabile ale concurentului electoral susţinut. Modelul formularului privind donaţiile oferite în numerar se aprobă de Comisia Electorală Centrală;  i) mijloacele financiare din fondul electoral pot fi utilizate numai după declararea lor la Comisia Electorală Centrală sau la consiliul electoral de circumscripţie, în cazul candidaţilor independenţi în alegerile locale;  j) mijloacele financiare transferate pe conturile cu menţiunea "Fond electoral" nu pot fi folosite în scopuri personale.  (3) Se interzice finanţarea ori susţinerea materială sub orice formă a activităţii partidelor politice, grupurilor de iniţiativă, a campaniilor electorale/ concurenţilor electorali de către:  a) persoanele juridice din străinătate, inclusiv cele cu capital mixt, de către alte state sau organizaţii internaţionale, inclusiv organizaţii politice internaţionale;  b) cetăţenii Republicii Moldova care nu au împlinit vîrsta de 18 ani şi cetăţenii în privinţa cărora a fost instituită o măsură de ocrotire judiciară sub forma tutelei;  c) abrogată.  d) autorităţile publice, organizaţiile, întreprinderile, instituţiile publice, alte persoane juridice finanţate de la bugetul public sau care au capital de stat, cu excepţia cazurilor în care acordarea de servicii sau susţinerea materială este în mod expres prevăzută de legislaţie;  e) persoanele juridice care, în ultimii trei ani înainte de începerea perioadei electorale, au încheiat contracte de achiziţii publice de lucrări, bunuri sau servicii în sensul Legii nr.131/2015 privind achiziţiile publice, precum şi de către persoanele juridice cu capital străin sau mixt;  f) persoanele anonime sau în numele unor terţi;  g) persoanele fizice care nu sînt cetăţeni ai Republicii Moldova;  h) organizaţiile necomerciale, sindicale, de binefacere sau religioase.  (4) Toate cheltuielile pentru campania electorală se efectuează din mijloacele de pe contul cu menţiunea "Fond electoral".  (5) Concurenţilor electorali li se interzice să ofere alegătorilor bani, să le distribuie fără plată bunuri materiale, inclusiv din ajutoare umanitare sau din alte acţiuni de binefacere.  (6) Prevederile alin.(5) nu se vor aplica în cazul cadourilor simbolice, reprezentînd publicitate electorală sau politică, confecţionate din mijloace declarate de pe contul "Fond electoral", care poartă simbolica concurentului electoral şi a căror valoare de piaţă nu depăşeşte 2 unităţi convenţionale.  (7) Banca în care sînt deschise conturi cu menţiunea "Fond electoral" informează Comisia Electorală Centrală despre mijloacele băneşti virate în contul concurenţilor electorali zilnic ori la cererea Comisiei.  (8) În termen de 5 zile de la începerea perioadei electorale, radiodifuzorii sînt obligaţi să dea publicităţii condiţiile în care oferă spaţiu publicitar (inclusiv preţul/minut) şi alte servicii conexe concurenţilor electorali, informînd Comisia Electorală Centrală şi Consiliul Coordonator al Audiovizualului. Comisia Electorală Centrală publică aceste informaţii pe pagina sa oficială.  (9) Autorităţile şi instituţiile publice au obligaţia să ofere sprijin Comisiei Electorale Centrale şi consiliilor electorale de circumscripţie în activitatea de supraveghere şi control al respectării legislaţiei cu privire la finanţarea campaniilor electorale.  (10) Prevederile prezentului cod referitoare la condiţiile, modul, restricţiile şi responsabilitatea finanţării campaniilor electorale ale candidaţilor în alegeri, a concurenţilor electorali şi a referendumurilor se vor aplica corespunzător şi grupurilor de iniţiativă. Regulamentul privind finanţarea grupurilor de iniţiativă pentru colectarea semnăturilor în susţinerea unui candidat la funcţie electivă sau în vederea iniţierii referendumului se aprobă de Comisia Electorală Centrală. | **Articolul 41.** **Condiţiile şi modul de susţinere financiară a grupurilor de inițiativă și a campaniilor electorale**  **(1) Pentru finanţarea activităţii grupurilor de iniţiativă şi a campaniilor electorale pot fi utilizate următoarele surse:**  **a) donații;**  **b) subvenții;**  **c) credite.**  **(2) Finanţarea grupurilor de iniţiativă şi a campaniilor electorale ale concurenţilor electorali/participanților la referendum de către persoane fizice sau juridice se efectuează cu respectarea condiţiilor stabilite de prezentul capitol și de regulamentele privind finanțarea grupurilor de iniţiativă şi a campaniilor electorale, aprobate de Comisia Electorală Centrală.**  **(3) Responsabilitățile privind respectarea condițiilor și modului de susținere financiară a grupurilor de inițiativă sau a campaniilor electorale, privind evidența contribuțiilor și a cheltuielilor efectuate, inclusiv privind întocmirea și prezentarea în termen a rapoartelor asupra finanțării campaniei concurentului electoral/grupului de inițiativă, în condițiile stabilite de prezentul capitol și de actele normative în domeniu, le revin:**  **a) conducătorilor partidelor sau altor organizații social-politice, după caz, altor persoane desemnate conform actelor de constituire a acestora – dacă desemnează candidați în alegeri sau se înregistrează în calitate de participanți la referendum;**  **b) persoanelor cu drept de reprezentare/organelor de conducere ale blocurilor electorale, desemnate conform acordurilor de constituire a acestora – dacă desemnează candidați în alegeri sau se înregistrează în calitate de participanți la referendum;**  **c) candidaților la funcția de Președinte al Republicii Moldova;**  **d) candidaților independenți;**  **e) conducătorilor grupurilor de inițiativă care desemnează și/sau susțin candidații în alegeri sau inițierea unui referendum;**  **f) persoanelor responsabile de finanțele (trezorierii) grupurilor de inițiativă sau ale concurenților electorali/participanților la referendum, confirmate în condițiile art. 41¹.**  **(4) Pentru încălcarea prevederilor prezentului cod și ale altor acte normative în domeniul finanțării grupurilor de inițiativă și a campaniilor electorale, subiecții indicați la alin. (3) pot fi supuși răspunderii juridice, inclusiv celei contravenționale sau penale în conformitate cu legislația.**  **(5) Se interzice finanțarea ori susţinerea materială sub orice formă a activităţii grupurilor de iniţiativă, a campaniilor electorale ale concurenţilor electorali/participanților la referendum de către:**  **a) cetăţenii Republicii Moldova care nu au împlinit vârsta de 18 ani şi cetăţenii în privinţa cărora a fost instituită o măsură de ocrotire judiciară sub forma tutelei;**   1. **persoanele fizice care nu sunt cetăţeni ai Republicii Moldova;** 2. **persoanele anonime sau în numele unor terţi;** 3. **persoanele juridice care, în ultimii trei ani înainte de începerea perioadei electorale, au încheiat contracte de achiziţii publice de lucrări, bunuri sau servicii în sensul** [**Legii nr. 131/2015**](file:///D:\Promo-LEX\AppData\Local\Microsoft\Windows\INetCache\Content.Outlook\AppData\Local\Microsoft\Windows\AppData\Local\Microsoft\Windows\AppData\Local\Microsoft\Windows\Home\AppData\Roaming\Microsoft\Word\TEXT=LPLP20150703131) **privind achiziţiile publice;** 4. **organizaţiile necomerciale, sindicale, asociațiile ori fundațiile din Republica Moldova sau din străinătate, organizațiile de binefacere sau religioase;** 5. **autorităţile publice finanţate de la bugetul public, autorităţile/instituţiile publice la autogestiune, întreprinderile de stat şi societăţile pe acţiuni, ai căror fondatori sunt autorităţile publice centrale şi locale, întreprinderile de stat sau municipale, conform Legii nr.246/2017, sau alte persoane juridice finanţate de la bugetul public sau care au capital de stat, cu excepţia cazurilor în care acordarea de servicii sau susţinerea materială este în mod expres prevăzută de legislaţie;** 6. **persoanele juridice din străinătate, inclusiv cele cu capital străin sau mixt;**   **h) alte state sau organizaţiile internaţionale, inclusiv organizaţiile politice internaţionale.**  **(6) Concurenţilor electorali, participanților la referendum sau grupurilor de inițiativă li se interzice:**  **a) să ofere alegătorilor/susținătorilor bani, bunuri, inclusiv produse alimentare, băuturi alcoolice și produse din tutun, să presteze servicii ori să acorde alte foloase, inclusiv din ajutoare umanitare sau din alte acţiuni de binefacere, în scopul determinării alegătorului/susținătorului să îşi exercite sau să nu îşi exercite drepturile electorale în cadrul alegerilor/referendumurilor;**  **b) să folosească în scopuri personale mijloace financiare virate/încasate în contul „Fond electoral”/„Destinat grupului de inițiativă”;**  **c) să utilizeze mijloace financiare, altele decât din contul „Fond electoral”/„Destinat grupului de inițiativă”;**  **d) să folosească fonduri financiare şi materiale nedeclarate sau să depăşească cheltuielile peste plafonul general stabilit la art. 40²;**  **e) să utilizeze imaginea, mijloacele și bunurile publice, ale autorităţilor/instituţiilor publice la autogestiune, ale întreprinderilor de stat şi societăţilor pe acţiuni, ai căror fondatori sunt autorităţile publice centrale şi locale, ale întreprinderilor de stat sau municipale, conform Legii nr. 246/2017, sau ale societăților care desfășoară activități finanțate din fonduri publice.**  **(7) Sumele primite în condițiile enumerate la alin. (5) și (6) se fac venit la bugetul de stat, în baza unei hotărâri a Comisiei Electorale Centrale. Metodologia de evaluare se aprobă de comisie cu avizul Ministerului Finanțelor.**  **(8) Nu intră în categoria bunurilor prevăzute la alin. (6) lit. a) materialele și obiectele de agitație electorală sau de campanie pentru susținerea candidaților în alegeri/inițierea unui referendum, achitate din contul „Fond electoral”/„Destinat grupului de inițiativă”, ce poartă numele și prenumele candidatului, respectiv denumirea partidului politic, blocului electoral sau grupului de inițiativă, semnele sau simbolurile concurenților electorali/participanților la referendum, precum: afișe, pliante, cărți poștale, calendare, caiete, ilustrate, pixuri, brichete, cutii de chibrituri, insigne, ecusoane, CD-uri, DVD-uri, suporturi de stocare USB, fanioane, stegulețe, cărți, pungi, tricouri, chipiuri, eșarfe, fulare, a căror valoare pentru o unitate nu depășește două unități convenționale în mărimea stabilită de legislația penală.**  **(9) În termen de 5 zile de la începerea perioadei electorale, prestatorii de servicii media sunt obligaţi să dea publicităţii condiţiile în care oferă spaţiu publicitar (inclusiv preţul/minut) şi alte servicii conexe concurenţilor electorali, participanților la referendum sau grupurilor de inițiativă, informând Comisia Electorală Centrală şi Consiliul Audiovizualului. Comisia Electorală Centrală publică aceste informaţii pe pagina sa oficială. În perioada electorală, prestatorii de servicii media sunt obligați să prezinte Comisiei Electorale Centrale săptămânal informația privind veniturile obținute din publicitatea politică/electorală a fiecărui partid politic/bloc electoral/concurent electoral.**  **(10) În termen de 5 zile de la începerea perioadei electorale, agenţiile de publicitate (persoanele juridice), deţinătoare de panori publicitare private, sunt obligate să dea publicităţii condiţiile în care oferă spaţiu publicitar şi alte servicii conexe concurenţilor electorali, participanților la referendum sau grupurilor de inițiativă, informând Comisia Electorală Centrală. Comisia Electorală Centrală publică aceste informaţii pe pagina sa oficială. În perioada electorală, agențiile de publicitate (persoanele juridice), deținătoare de panouri publicitare private, sunt obligate să prezinte Comisiei Electorale Centrale săptămânal informația privind veniturile obținute din publicitatea politică/electorală a fiecărui partid politic/bloc electoral/concurent electoral.**  **(11) Autorităţile şi instituţiile publice au obligaţia să ofere sprijin Comisiei Electorale Centrale şi consiliilor electorale de circumscripţie în activitatea de supraveghere şi control al respectării legislaţiei cu privire la finanţarea grupurilor de inițiativă și a campaniilor electorale ale concurenților electorali/participanților la referendum.** | În cazul în care se va accepta textul alin. (8), Codul penal urmează a fi modificat |
| ***Articolul 411 nu există în Codul electoral*** | **Articolul 411. Persoana responsabilă de finanțe (trezorier)**   1. **Concurentul electoral, participantul la referendum sau grupul de inițiativă desemnează și prezintă pentru confirmare, la organul electoral respectiv, o persoană fizică sau o persoană juridică specializată în oferirea de servicii contabile, responsabilă de finanțele sale (trezorier), după cum urmează:**   **a) Comisiei Electorale Centrale - în cazul grupurilor de inițiativă și concurenților electorali la alegerile parlamentare și prezidențiale, în cazul partidelor politice și blocurilor electorale care desemnează candidați la alegerile locale și în cazul participanților la referendum de orice nivel;**  **b) consiliului electoral de circumscripție - în cazul grupurilor de inițiativă și candidaților independenți la alegerile locale.**   1. **Cererea privind confirmarea persoanei responsabile de finanțe (trezorier) poate fi prezentat organului electoral respectiv odată cu depunerea setului de documente aferent înregistrării în calitate de concurent electoral, participant la referendum sau grup de inițiativă sau, ulterior, după înregistrarea în această calitate.** 2. **Pentru confirmarea de către organul electoral, candidatul propus în calitate de persoană responsabilă de finanțe (trezorier) trebuie să aibă studii economice, contabile specializate și să nu dețină funcții de demnitate publică.** 3. **Concurentul electoral, participantul la referendum sau grupul de inițiativă are dreptul sa desemneze în calitate de persoană responsabilă de finanțe (trezorier) persoana juridică specializată în servicii de contabilitate, în baza unui contract, prezentat pentru confirmare, la organul electoral respectiv, conform alin.(1).** 4. **Calitatea de persoană responsabilă de finanțe (trezorier) este incompatibilă cu oricare altă calitate de subiect implicat în procesul electoral. În cadrul unui scrutin, mai multe grupuri de inițiativă sau mai mulți concurenți electorali/participanți la referendum nu pot desemna una și aceeași persoană responsabilă de finanțe (trezorier), indiferent de nivelul circumscripției electorale în care candidează, cu excepția situației în care partidele politice constituie un bloc electoral.** |  |
| ***Articolul 412 nu există în Codul electoral*** | **Articolul 412. Regimul conturilor bancare cu menţiunea „Fond electoral”/„Destinat grupului de inițiativă”**  **(1) Concurentul electoral, participantul la referendum sau grupul de inițiativă, în termen de 3 zile după înregistrare, deschide la bancă un cont cu menţiunea „Fond electoral”/„Destinat grupului de inițiativă”, transferând în el mijloace financiare proprii, precum şi alte mijloace băneşti primite în condiţiile legii de la persoane fizice cetăţeni ai Republicii Moldova ori de la persoane juridice din ţară.**  **(2) Băncile sunt obligate sa deschidă concurentului electoral, participantului la referendum sau grupului de inițiativă un cont cu menţiunea „Fond electoral”/„Destinat grupului de inițiativă” după înregistrarea concurentului electoral, participantului la referendum sau grupului de inițiativă, dar nu mai târziu de 3 zile de la depunerea cererii la bancă. Deschiderea și închiderea conturilor respective este cu titlu gratuit.**  **(3) Contul cu menţiunea „Fond electoral”/„Destinat grupului de inițiativă” poate fi deschis şi până la înregistrarea concurentului electoral, participantului la referendum sau grupului de inițiativă, cu condiţia ca orice încasări, transferuri şi cheltuieli ale mijloacelor bănești de pe acest cont să se facă doar după înregistrarea concurentului electoral, participantului la referendum sau grupului de inițiativă.**  **(4) În decurs de 24 de ore de la deschiderea contului bancar cu menţiunea „Fond electoral”/„Destinat grupului de inițiativă”, concurentul electoral, particpantul la referendum sau grupul de inițiativă informează în scris despre aceasta Comisia Electorală Centrală, sau după caz consiliul electoral de circumscripție, și comunică datele bancare respective.**  **(5) În termen de 3 zile de la înregistrarea sa, concurentul electoral, participantul la referendum sau grupul de inițiativă care nu-şi deschide un cont la bancă cu menţiunea „Fond electoral”/„Destinat grupului de inițiativă” informează în scris despre aceasta Comisia Electorală Centrală, sau după caz consiliul electoral de circumscripție, şi desfăşoară doar activităţi de campanie sau promovare electorală ce nu implică cheltuieli financiare.**  **(6) Partidele politice și blocurile electorale care au desemnat candidați la alegerile locale deschid la bancă un singur cont cu mențiunea „Fond electoral” și propun pentru confirmare la Comisia Electorală Centrală o persoană fizică sau o persoană juridică specializată în oferirea de servicii contabile, responsabilă de finanțe (trezorier) în condițiile art. 41¹. Toate mijloacele financiare aferente finanțării campaniei electorale a candidaților înregistrați din partea partidelor și blocurilor electorale vor fi gestionate prin intermediul acestui cont.**  **(71) În cazul în care în aceeași zi sunt organizate mai multe tipuri de alegeri, concurenții electorali deschid conturi separate pentru fiecare tip de alegeri.**  **(7) Toate cheltuielile pentru activitatea grupurilor de inițiativă și campaniile electorale se efectuează din mijloacele de pe contul cu menţiunea „Fond electoral”/ „Destinat grupului de inițiativă”.**  **(8) Mijloacele financiare din contul cu menţiunea „Fond electoral”/ „Destinat grupului de inițiativă” pot fi utilizate numai după declararea lor la Comisia Electorală Centrală, iar în cazul candidaţilor independenţi în alegerile locale – la consiliul electoral de circumscripţie;**  **(9) Operațiunile de încasare a numerarului și/sau de transferare a mijloacelor bănești în/din contul Fond electoral”/„Destinat grupului de inițiativă” se vor efectua exclusiv în monedă națională.**  **(10) Banca în care sunt deschise conturi cu menţiunea „Fond electoral” /„Destinat grupului de inițiativă” informează în format electronic zilnic Comisia Electorală Centrală, sau după caz consiliul electoral de circumscripție, despre rulajul mijloacelor băneşti și soldul pe conturile bancare respective. Modalitatea de prezentare a informației prevăzute de prezentul alineat se stabilește de Comisia Electorală Centrală și se prezintă inclusiv la cererea comisiei, sau după caz la cererea consiliului electoral de circumscripție. Banca prezintă și documentele referitoare la operaţiunile din conturile bancare respective.**  **(11) Imediat după expirarea termenului acordat pentru colectarea semnăturilor sau finalizarea procesului de colectare a semnăturilor, grupul de inițiativă informează banca despre acest fapt în vederea suspendării operațiunilor la contul „Destinat grupului de inițiativă” și întreprinde acțiunile de închidere a acestui cont conform procedurilor interne ale băncilor.**  **(12) În cazul concurenților electorali și participanților la referendum, ultimele achitări din contul „Fond electoral” se fac în ziua de luni după ziua votării. În ziua imediat următoare de marți, băncile suspendă operațiunile la contul bancar „Fond electoral” și întreprind acțiunile de închidere, sau după caz de suspendare a contului, conform procedurilor interne ale băncilor.**  **(13) Se interzic operațiunile de încasare a numerarului și/sau transferarea mijloacelor bănești în contul „Fond electoral”/„Destinat grupului de inițiativă” după prezentarea raportului final conform prevederilor art. 43.**  **(14) După prezentarea și examinarea rapoartelor finale în condițiile art. 43, concurentul electoral, participantul la referendum sau grupul de inițiativă este obligat sa transfere soldul mijloacelor bănești disponibile pe contul „Fond electoral”/„Destinat grupului de inițiativă” în bugetul de stat și să întreprindă acțiunile de suspendare sau închidere a contului conform procedurilor interne ale băncilor, cu următoarele excepții:**  **a) în cazul grupurilor de inițiativă constituite de partide sau de alte organizații social-politice, soldul neutilizat din contul „Destinat grupului de inițiativă” poate fi transferat la contul bancar al partidului, altei organizații social-politice sau la contul „Fond electoral”, cu notificarea obligatorie a Comisiei despre aceasta, precum și în baza cererii scrise depuse, în termen de 3 zile de la expirarea termenului stabilit la alin. (11), la sucursala băncii unde a fost deschis contul „Destinat grupului de inițiativă”;**  **b) în cazul grupurilor de inițiativă constituite de către cetățeni pentru susținerea candidaților în alegeri, soldul neutilizat din contul „Destinat grupului de inițiativă” poate fi transferat la contul „Fond electoral” al candidatului susținut și înregistrat în calitate de concurent electoral, cu notificarea obligatorie despre aceasta a Comisiei, sau după caz a consiliului electoral de circumscripție, precum și în baza cererii scrise depuse, în termen de 3 zile zile de la expirarea termenului stabilit la alin. (11), la sucursala băncii unde a fost deschis contul „Destinat grupului de inițiativă”;**  **c) în cazul partidelor sau altor organizații social-politice, soldul neutilizat din contul „Fond electoral” poate fi transferat la contul bancar al formațiunii respective, cu notificarea obligatorie a Comisiei despre aceasta, precum și în baza cererii scrise depuse, în termen de 3 zile zile de la expirarea termenului stabilit la alin. (12), la sucursala băncii unde a fost deschis contul „Fond electoral”;**  **d) prevederile lit. a) și c) se aplică corespunzător și blocurilor electorale cu condiția stabilirii procedurii în acest sens în acordurile de constituire a blocurilor electorale.**  **(15) În cazul nerespectării prevederilor alin. (14), Comisia Electorală Centrală, sau după caz consiliul electoral de circumscripție, în termen de 3 zile după expirarea termenului prevăzut la alin. (14) punctele 1-3, poate dispune prin hotărâre închiderea contului cu menţiunea „Fond electoral”/„Destinat grupului de inițiativă” al concurentului electoral, participantului la referendum sau grupului de inițiativă și obligarea băncii la transferarea soldului mijloacelor bănești disponibile pe contul „Fond electoral”/„Destinat grupului de inițiativă” în bugetul de stat, după perceperea tuturor comisioanelor.**  **(16) Din momentul adoptării hotărârii Comisiei Electorale Centrale privind stabilirea turului doi de scrutin sau votării repetate, suspendarea operațiunilor la contul „Fond electoral” va fi anulată de către instituția bancară la cererea concurentului electoral.** |  |
| ***Articolul 413 nu există în Codul electoral*** | **Articolul 413. Regimul donațiilor**   1. **Donaţiile făcute grupurilor de inițiativă, concurenților electorali sau participanților la referendum pot fi de următoarele tipuri:**   **a) donaţii în bani, resursele financiare fiind provenite din activitatea de salariat, de întreprinzător, ştiinţifică sau din cea de creaţie, desfăşurată de către cetăţenii Republicii Moldova atât pe teritoriul Republicii Moldova, cât şi în afara acestuia sau din alte venituri legale;**  **b) donaţii sub formă de proprietăţi, bunuri, mărfuri, obiecte, lucrări sau servicii gratuite sau în condiţii mai avantajoase decât valoarea comercială sau de piaţă. Aceste donaţii sunt reflectate la valoarea lor de piaţă şi se înscriu în limitele donaţiilor prevăzute la alin. (4).**  **(2) Grupurile de inițiativă, concurenții electorali și participanții la referendum, inclusiv partidele politice care au desemnat candidați în alegeri sau au constituit grupuri de inițiativă, au dreptul să accepte donații în bani doar direct pe contul „Fond electoral”/„Destinat grupului de inițiativă”.**  **(3) Partidele politice care au constituit grupuri de inițiativă și/sau au desemnat candidați în alegeri au dreptul să accepte donaţii doar direct pe contul „Fond electoral”/„Destinat grupului de inițiativă”, în conformitate cu regulile stabilite de prezentul cod. Partidul politic poate transfera pe contul „Fond electoral”/„Destinat grupului de inițiativă” mijloacele financiare proprii, deţinute pe contul său la data începerii campaniei electorale sau a perioadei de colectare a semnăturilor, cu condiţia prezentării raportului financiar la Comisia Electorală Centrală în care se indică datele prevăzute la art. 43 alin.(1).**  **(4) Contribuțiile sub formă de donații pot fi făcute de persoane fizice și juridice, cu respectarea restricțiilor stabilite la art. 41 alin.(5), după cum urmează:**   1. **Persoanele fizice:**   **a) au dreptul să doneze în perioada activității grupurilor de inițiativă și/sau în timpul campaniilor electorale sume de până la 6 salarii medii lunare pe economie stabilite pentru anul respectiv;**  **(b) în cazul cetăţenilor Republicii Moldova cu venituri obţinute în afara ţării, plafonul donațiilor nu poate depăşi 3 salarii medii lunare pe economie pe anul respectiv;**  **(c) în cazul cetăţenilor Republicii Moldova cu statut de persoane cu funcţii de demnitate publică, de funcţionari publici, inclusiv cu statut special, sau de angajaţi în organizaţii publice în sensul** [**Legii nr.133/2016**](file:///D:\Promo-LEX\AppData\Local\Microsoft\Windows\AppData\Local\Microsoft\Windows\INetCache\Content.Outlook\AppData\Local\Microsoft\Windows\AppData\Local\Microsoft\Windows\AppData\Local\Microsoft\Windows\Home\AppData\Roaming\Microsoft\Word\TEXT=LPLP20160617133) **privind declararea averii şi a intereselor personale, plafonul donațiilor nu poate depăşi 10% din venitul anual al acestora, totodată, nu poate depăşi 6 salarii medii lunare pe economie stabilite pe anul respectiv;**  **d) pot face donații, în decursul unui an bugetar, unui sau mai multor grupuri de inițiativă, concurenți electorali sau participanți la referendum în limita plafoanelor stabilite la lit. a) – c);**  **e) donaţiile în numerar pot fi efectuate în valoare de până la 1 salariu mediu pe economie stabilit pe anul respectiv. Donațiile oferite în numerar pot fi utilizate doar după depunerea lor pe contul „Fond electoral”/„Destinat grupului de inițiativă”. Procedura de încasare și depunere a donațiilor în numerar se stabilește de Comisia Electorală Centrală;**  **f) donaţiile care depăşesc limita stabilită la lit. f) se vor face exclusiv prin operaţiuni bancare. Donațiile prin operațiuni bancare pot fi efectuate prin intermediul conturilor de card bancar deschise în băncile din țară sau de peste hotare și/sau prin virament (transfer bancar) în contul „Fond electoral”/„Destinat grupului de inițiativă”;**  **2) Persoanele juridice:**  **a) au dreptul să doneze în contul bancar „Destinat grupului de inițiativă” și/sau „Fond electoral”cumulativ până la 12 salarii medii lunare pe economie stabilite pentru anul respectiv;**  **b) pot dona mijloace băneşti pe contul „Fond electoral”/ „Destinat grupului de inițiativă” numai prin transfer, împreună cu o declaraţie pe propria răspundere privind lipsa restricţiilor prevăzute la art. 41 alin. (5) lit. d), f) și g);**  **c) vor prezenta informaţia de la Serviciul Fiscal de Stat despre lipsa datoriilor la bugetele de stat.**  **(5) Donaţiile făcute peste plafoanele stabilite, precum și sumele primite cu încălcarea prevederilor alin. (4) pct. 2), sunt virate în bugetul de stat, în baza hotărârii Comisiei Electorale Centrale.**  **(6) Particularitățile efectuării contribuțiilor sub formă de donații, condițiile și modul de evidență, precum și procedura de raportare a acestora se stabilesc în regulamentele aprobate de Comisia Electorală Centrală.** | . |
| Articolul 42. Registrul de stat al alegătorilor  (1) Registrul de stat al alegătorilor reprezintă un sistem informaţional unic integrat de evidenţă a alegătorilor din Republica Moldova, destinat colectării, stocării, actualizării şi analizei informaţiei referitoare la cetăţenii Republicii Moldova care au atins vîrsta de 18 ani şi nu au interdicţii legale de a alege. Modul de formare, administrare, corectare şi actualizare a Registrului de stat al alegătorilor se stabileşte prin hotărîre a Comisiei Electorale Centrale.  (2) Formarea listelor electorale se face de către Comisia Electorală Centrală în baza Registrului de stat al alegătorilor constituit în baza Registrului de stat al populaţiei, a cărui autoritate deţinătoare pune gratuit la dispoziţia Comisiei, în fiecare an, cel tîrziu pînă la data de 31 ianuarie, precum şi periodic, iar în cazul desfăşurării alegerilor – şi odată cu anunţarea datei alegerilor, datele şi informaţiile necesare întocmirii şi actualizării Registrului de stat al alegătorilor.  (3) În Registrul de stat al alegătorilor se înscriu pentru fiecare alegător următoarele date:  a) numele şi prenumele;  b) data, luna şi anul naşterii;  c) numărul de identificare de stat (IDNP);  d) adresa de domiciliu (ţara, localitatea, strada, casa, apartamentul);  e) adresa de reşedinţă (ţara, localitatea, strada, casa, apartamentul);  f) seria şi numărul actului de identitate (buletin de identitate, paşaport, livret).  (4) Alegătorii cu domiciliul sau reşedinţa în străinătate, precum şi alegătorii aflaţi temporar în străinătate, la cererea lor, se înscriu în Registrul de stat al alegătorilor cu datele corespunzătoare ultimei adrese de domiciliu sau de reşedinţă.  (5) Persoanele decedate şi persoanele care au pierdut cetăţenia Republicii Moldova se radiază din Registrul de stat al alegătorilor conform informaţiei prezentate de autoritatea deţinătoare a Registrului de stat al populaţiei. Persoanele care au pierdut drepturile electorale se menţin în Registrul de stat al alegătorilor cu menţiunea "A pierdut dreptul electoral" şi nu se includ în listele electorale.  (6) Datele şi informaţiile cuprinse în Registrul de stat al alegătorilor sînt destinate exclusiv proceselor electorale şi sînt accesibile pe pagina web a Comisiei Electorale Centrale, fiecare alegător avînd acces doar la informaţia personală. | **Articolul 42 se abrogă. Conținul de concept al acestuia se va regăsi în alt capitol** |  |
| Articolul 43. Rapoartele privind finanţarea campaniilor electorale  (1) Partidele politice şi blocurile electorale, grupurile de iniţiativă, precum şi candidaţii independenţi, în cazul alegerilor parlamentare şi prezidenţiale prezintă Comisiei Electorale Centrale, în termen de 3 zile de la deschiderea contului cu menţiunea "Fond electoral" şi, ulterior, săptămînal, un raport despre mijloacele băneşti acumulate şi cheltuielile efectuate în campania electorală, atît în format electronic cît şi pe suport de hîrtie, sub semnătura persoanelor responsabile. Modelul raportului se aprobă de către Comisia Electorală Centrală şi conţine următoarele informaţii:  a) datele de identificare ale persoanei fizice sau juridice care a donat mijloace financiare;  b) lista tuturor donaţiilor primite, inclusiv natura şi valoarea fiecărei donaţii în bani, mărfuri, obiecte, lucrări sau servicii;  c) valoarea totală a donaţiilor şi numărul donatorilor;  d) lista donaţiilor rambursate ca urmare a depăşirii plafoanelor stabilite la art.41 alin.(2) lit.d);  e) datele de identificare ale persoanei fizice sau juridice căreia i-au fost achitate mijloace financiare din contul "Fond electoral" şi scopul cheltuielilor respective;  f) sumele datoriilor, numerele actelor financiare de evidenţă şi alte informaţii concludente;  g) informaţia contabilă a persoanelor juridice fondate sau controlate în alt mod de partidul politic respectiv pentru perioada corespunzătoare.  (2) Rapoartele privind finanţarea campaniilor electorale, primite în condiţiile alin.(1), sînt verificate în prealabil de Comisia Electorală Centrală în ceea ce priveşte caracterul complet al informaţiei şi corespunderea cu cerinţele de întocmire a acestora.  (3) Dacă raportul prezentat de un partid politic, bloc electoral sau candidat independent în condiţiile alin.(1) este incomplet, Comisia Electorală Centrală are dreptul să solicite concurentului electoral respectiv date suplimentare, iar acesta este obligat să le prezinte în termen de 3 zile lucrătoare din momentul solicitării.  (4) Rapoartele sînt plasate pe pagina web a Comisiei Electorale Centrale în termen de 48 de ore de la primirea lor, respectînd legislaţia cu privire la protecţia datelor cu caracter personal.  (5) Candidaţii independenţi în alegerile locale vor prezenta la consiliul electoral de circumscripţie corespunzător, în termen de 3 zile de la deschiderea contului cu menţiunea "Fond electoral" şi, ulterior, o dată la două săptămîni, rapoarte privind veniturile acumulate şi cheltuielile efectuate în campania electorală, conform modelului de raport aprobat de Comisia Electorală Centrală. În termen de 2 zile de la recepţionarea rapoartelor, consiliile electorale de circumscripţie vor asigura accesul persoanelor interesate la rapoartele prezentate de candidaţii independenţi şi le vor expedia spre publicare pe paginile web ale autorităţilor administraţiei publice locale corespunzătoare, respectînd legislaţia cu privire la protecţia datelor cu caracter personal.  (6) Rapoartele privind finanţarea campaniilor electorale pentru întreaga perioadă electorală se vor prezenta la Comisia Electorală Centrală de către concurenţii electorali înregistraţi cel tîrziu cu 2 zile înainte de ziua alegerilor. Rapoartele se publică pe pagina oficială a Comisiei Electorale Centrale în termen de 48 de ore de la recepţionarea lor, respectînd legislaţia cu privire la protecţia datelor cu caracter personal.  (7) În campania electorală, partidele politice au dreptul să accepte donaţii doar direct pe contul "Fond electoral", în conformitate cu regulile stabilite de prezentul cod. Partidul politic poate transfera pe contul "Fond electoral" mijloacele financiare proprii, deţinute pe contul său la data începerii campaniei electorale, cu condiţia prezentării raportului financiar la Comisia Electorală Centrală, în care se indică datele prevăzute la alin.(1).  (8) Comisia Electorală Centrală elaborează şi aprobă formulare pentru rapoartele privind veniturile şi cheltuielile din campania electorală. La rubrica cheltuieli se vor include următoarele informaţii:  a) costurile întrunirilor şi evenimentelor electorale, inclusiv costurile aferente (chirie, scenă, prestaţii scenice, sonorizare, standuri, afişe, cheltuieli de protocol, securitate, reflectarea evenimentului în mass-media etc.);  b) cheltuielile de publicitate, inclusiv la televiziune, radio, în alte mijloace de informare electronice, în presa scrisă, pe panouri, pe alte platforme publicitare stradale sau mobile;  c) cheltuielile pentru materialele promoţionale, inclusiv pentru programul electoral al partidului, postere, steguleţe, tricouri, alte articole promoţionale oferite gratuit în conformitate cu prevederile art.41 alin.(6);  d) cheltuielile pentru transportul de persoane şi bunuri;  e) costul serviciilor de sondare a opiniei publice;  f) costurile suplimentare de întreţinere: pentru închirierea unor birouri în scop electoral, pentru salariile personalului angajat temporar în scop electoral;  g) costurile de delegare sau detaşare a persoanelor;  h) cheltuielile de consultanţă electorală şi politică.  (9) Dacă informaţia prezentată de un partid politic sau bloc electoral în condiţiile alin.(8) este incompletă, Comisia Electorală Centrală are dreptul să solicite concurentului electoral respectiv date suplimentare privind mărimea fiecărei încasări în contul acestuia şi despre provenienţa acestor mijloace.  (10) Toate serviciile şi acţiunile prevăzute la alin.(8), prestate gratuit de persoane fizice şi juridice, precum şi toate acţiunile de voluntariat în perioada de colectare a semnăturilor şi în perioada campaniei electorale în favoarea candidatului sau concurentului electoral se evaluează de către grupul de iniţiativă şi de către concurentul electoral şi se indică obligatoriu în raportul financiar conform procedurii stabilite prin regulamentul aprobat de Comisia Electorală Centrală. | **Articolul 43.** **Rapoartele privind finanţarea activității grupurilor de inițiativă și a campaniilor electorale**  **(1) Partidele politice şi blocurile electorale care desemnează candidați în alegeri, concurenții electorali, participanții la referendum și grupurile de inițiativă, a căror activitate de campanie electorală sau colectare a semnăturilor implică resurse financiare și materiale, prezintă rapoarte care vor conține informații despre veniturile acumulate și cheltuielile efectuate, cu anexarea copiilor de pe documentele primare aferente, conform modelelor și procedurii aprobate de Comisia Electorală Centrală. Modelul rapoartelor privind finanţarea activității grupurilor de inițiativă și a campaniilor electorale se aprobă de către Comisia Electorală Centrală.**  **(2) Toate serviciile şi acţiunile prevăzute la alin.(1), prestate gratuit de persoane fizice şi juridice, precum şi toate acţiunile de voluntariat în perioada de colectare a semnăturilor şi în perioada campaniei electorale a candidatului, concurentului electoral sau participantului la referendum, se evaluează de către aceștia şi se indică obligatoriu în raportul financiar conform procedurii stabilite prin regulamentele aprobate de Comisia Electorală Centrală.**  **(3) În cazul alegerilor parlamentare, prezidenţiale și locale, precum și în cazul referendumurilor indiferent de tipul acestora, partidele politice şi blocurile electorale care desemnează candidați în alegeri, participanții la referendum, grupurile de inițiativă, candidații la funcția de Președinte al Republicii Moldova, precum şi candidaţii independenţi, cu excepția celor prevăzuți la alin. (3), prezintă Comisiei Electorale Centrale rapoartele despre mijloacele băneşti acumulate şi cheltuielile efectuate în campania electorală sau, respectiv, în perioada de activitate a grupurilor de inițiativă, cu respectarea următoarelor termene:**   1. **în termen de 3 zile de la deschiderea contului cu menţiunea „Fond electoral”/„Destinat grupului de inițiativă” şi, ulterior, săptămânal, conform graficului aprobat de Comisie în programul calendaristic;** 2. **în termen de 2 zile după ziua votării (ziua de marți), pentru întreaga campanie electorală (raport final);** 3. **în cazul grupurilor de inițiativă, raportul final pentru întreaga perioadă de activitate a grupului de inițiativă se depune în termen de cel târziu 3 zile de la data prezentării sau, după caz, de la data limită de prezentare a listelor de subscripție către Comisie.**   **(4) Candidaţii independenţi în alegerile locale, precum și grupurile de inițiativă constituite în vederea colectării semnăturilor pentru susținerea acestora, vor prezenta la consiliul electoral de circumscripţie corespunzător rapoartele despre mijloacele băneşti acumulate şi cheltuielile efectuate în campania electorală sau, respectiv, în perioada de activitate a grupurilor de inițiativă, sub semnătura persoanelor responsabile, cu respectarea următoarelor termene:**   1. **în termen de 3 zile de la deschiderea contului cu menţiunea „Fond electoral”/„Destinat grupului de inițiativă” şi, ulterior, săptămânal conform graficului aprobat de Comisie în programul calendaristic;** 2. **în termen de 2 zile după ziua votării, pentru întreaga campanie electorală (raport final);** 3. **în cazul grupurilor de inițiativă, raportul final pentru întreaga perioadă de activitate a grupului de inițiativă se depune în termen de cel târziu 3 zile de la data prezentării sau, după caz, de la data limită de prezentare a listelor de subscripție către consiliul electoral de circumscripție.**   **(5) Rapoartele privind finanţarea activității grupurilor de inițiativă și a campaniilor electorale se prezintă utilizând, în mod obligatoriu, metode automatizate de raportare electronică, prin subsistemul informatic „Control Financiar”, parte componentă a Sistemului Informațional Automatizat de Stat „Alegeri”, iar la solicitarea Comisiei Electorale Centrale şi pe suport de hârtie*.***  **(6) Rapoartele privind finanţarea activității grupurilor de inițiativă și a campaniilor electorale, primite în condiţiile alin.(3) și (4), sunt verificate în prealabil de Comisia Electorală Centrală, sau după caz de consiliul electoral de circumscripție, în ceea ce priveşte caracterul complet al informaţiei şi corespunderea cu cerinţele de întocmire a acestora.**  **(7) Dacă informaţia prezentată de către grupul de inițiativă, concurentul electoral, participantul la referendum în condiţiile alin.(1) și (2) este incompletă și/sau documentele aferente nu au fost atașate la raport, Comisia Electorală Centrală, sau după caz consiliul electoral de circumscripție, are dreptul să solicite subiectului care le-a prezentat date și/sau documente suplimentare, iar acesta este obligat să le prezinte în termenul indicat, dar nu mai mult de 48 de ore din momentul solicitării.**  **(8) În termen de cel mult 24 de ore de la recepţionarea și/sau acceptarea rapoartelor, verificate în prealabil în condițiile alin. (6), Comisia Electorală Centrală asigură plasarea acestora pe pagina sa web, iar consiliile electorale de circumscripţie le vor expedia spre publicare pe paginile web ale Comisiei Electorale Centrale şi autorităţilor administraţiei publice locale corespunzătoare, respectând legislaţia cu privire la protecţia datelor cu caracter personal.**  **(9) În sensul respectării legislației cu privire la protecţia datelor cu caracter personal, rapoartele publicate în condițiile alin. (8) vor conține deschise vizualizării rubricile ce includ datele și informațiile cu privire la donatorii persoane fizice, după cum urmează: numele şi prenumele, funcţia, locul de muncă/ocupaţia. Celelalte informații se califică drept date cu caracter personal, iar accesul persoanelor interesate la acestea se va asigura în condițiile deținerii de către organul electoral respectiv a consimțământului subiectului datelor cu caracter personal, precum și cu respectarea altor rigori stabilite de legislația cu privire la protecția datelor cu caracter personal.**  **(10) Rapoartele privind finanțarea activității grupurilor de inițiativă și a campaniilor electorale sunt verificate și analizate de Comisie, sau după caz de consiliul electoral de circumscripție, care adoptă o hotărâre în acest sens.**  **(11) În scopul verificării și examinării rapoartelor, Comisia Electorală Centrală sau, după caz, consiliul electoral de circumscripție are dreptul să solicite persoanelor fizice, iar celor juridice, indiferent de forma juridică de organizare, informații necesare deținute de acestea în limita competențelor. Subiecții sesizați sunt obligați să prezinte informațiile solicitate în termenul stabilit, dar nu mai târziu de 48 de ore din momentul înregistrării solicitării. La cerere și în funcție de natura informației solicitate, acest termen poate fi extins de către Comisia Electorală Centrală, sau după caz de consiliul electoral de circumscripție, însă, în total, termenul acordat nu va depăși 3 zile.**  **(12) Pentru elucidarea unor suspiciuni rezonabile, Comisia Electorală Centrală, sau după caz consiliul electoral de circumscripție, poate colabora cu sau sesiza autoritățile publice care dețin sisteme informaționale publice și/sau au atribuții de control, în vederea prezentării informațiilor necesare sau efectuării unor verificări suplimentare, în limita competențelor funcționale ale acestor autorități*.*** |  |
| ***Articolul 431 nu există în Codul electoral*** | **Articolul 431. Principiile de bază ale efectuării supravegherii şi controlului privind finanţarea activităţii grupurilor de iniţiativă şi privind finanţarea campaniilor electorale**  **(1) Supravegherea finanțării activităţii grupurilor de iniţiativă şi finanţarea campaniilor electorale are scopul de a verifica modul în care grupurile de iniţiativă, concurenţii electorali şi participanţii la referendum respectă cadrul normativ în perioada în care îşi desfăşoară activitatea, inclusiv acela de a verifica corectitudinea, caracterul complet al informațiilor și termenul prezentării rapoartelor financiare cu anexele de rigoare, în limitele declarate și prezentate de subiect.**  **(2) Controlul finanțării activităţii grupurilor de iniţiativă şi finanţarea campaniei electorale are scopul de a verifica modul în care grupurile de iniţiativă, concurenţii electorali şi participanţii la referendum respectă cadrul normativ în perioada în care îşi desfăşoară activitatea, inclusiv prin verificarea conținutului rapoartelor financiare și a documentelor primare contabile, corespunderea acestora cu activitățile de campanie desfășurate și cu reflectarea tuturor veniturilor și cheltuielilor din perioada activităţii grupurilor de inițiativă şi din campania electorală.**  **(3) Supravegherea şi controlul privind finanţarea activităţii grupurilor de iniţiativă şi privind finanţarea campaniilor electorale sunt exercitate din oficiu sau la faţa locului.**  **(4) Rezultatele supravegherii finanţării activităţii grupurilor de iniţiativă şi finanţarea campaniei electorale sunt aprobate prin hotărâre de către Comisia Electorală Centrală, sau după caz de consiliul electoral de circumscripţie, acestea fiind reflectate în raportul cu privire la rezultatele alegerilor şi referendumurilor.**  **(5) Procedura controlului privind finanţarea activităţii grupurilor de iniţiativă şi finanţarea campaniilor electorale cuprinde un ansamblu de metode şi operaţiuni de organizare şi desfăşurare a controlului, precum şi de valorificare a rezultatelor acestora şi se organizează prin următoarele metode şi operaţiuni: verificarea faptică, verificarea documentară, verificarea totală, verificarea parţială, verificarea tematică, verificarea operativă, verificarea prin contrapunere. Rezultatele controlului privind finanţarea activităţii grupurilor de iniţiativă şi finanțarea campaniilor electorale se efectuează în termen de 6 luni din momentul confirmării rezultatelor alegerilor şi referendumurilor, care poate fi prelungit la necesitate.**  **(6)Procesul de planificare, organizare și desfășurare a controlului privind finanțarea activității grupurilor de inițiativă, partidelor politice şi a campaniilor electorale sunt stipulate în regulamentele aprobate de Comisia Electorală Centrală.**  **(7) În procesul de supraveghere şi control privind finanţarea activităţii grupurilor de iniţiativă şi privind finanţarea campaniilor electorale, Comisia Electorală Centrală poate solicita documente și/sau explicaţii suplimentare pe care le consideră necesare, iar persoanele responsabile sunt obligate să le depună în termenele stabilite de comisie.**  **(8) Supravegherea şi controlul privind finanţarea activităţii grupurilor de iniţiativă şi privind finanţarea campaniilor electorale pot fi efectuate repetat în cazul în care ulterior au fost depistate circumstanţe noi ce atestă existenţa unor semne de încălcare a cadrului normativ şi, prin urmare, se impune un nou control.**  **(9) Controlul repetat privind finanţarea activităţii grupurilor de iniţiativă şi privind finanţarea campaniilor electorale poate fi efectuat inclusiv în cadrul examinării contestaţiilor și sesizărilor.**  **(10) Controlul repetat privind finanţarea activităţii grupurilor de iniţiativă şi privind finanţarea campaniilor electorale se aprobă prin hotărâre a Comisiei Electorale Centrale.** |  |